burgasdotpro/wikipedia huggingface dataset:
Citroën 2CV

Citroën 2CV je malý osobný alebo nákladný automobil, ktorý vyrábala francúzska automobilka Citroën v rokoch 1948 až 1990. Automobil vznikol na základe požiadaviek malého, robustného, lacného, ľahko servisovateľného a pohodlného vozidla. Za 42 rokov produkcie sa vyrobilo 3 872 583 kusov typu 2CV a 1 246 306 kusov fourgonettes (nákladná verzia), spolu: 5 118 889 kusov. Platforma podvozku 2CV sa používala aj v mnohých iných modeloch, napríklad Ami, Dyane, Acadiane, Méhari. Celková produkcia 2CV platformy tak dosiahla 8 756 688 kusov. Názov 2CV je z francúzskeho "deux chevaux" (dva kone). Popularitu mu priniesla hlavne jeho dostupnosť a kvalita, v 60. rokoch stál len polovicu toho, čo jeho konkurent Volkswagen Beetle. Automobil je u nás prezývaný kačica alebo kačka (kvôli mäkkému pruženiu sa automobil na nerovnostiach pohupoval ako kačica). Produkcia skončila presne o 15:00 v piatok, 27. júla 1990. Automobil sa zúčastnil výpravy do Číny v roku 1970.
Vznik.
Citroën 2CV mal byť pre Francúzsko to isté, čo pre Ameriku Ford model T. V roku 1935 tak vznikol projekt TPV (Toute Petite Voiture — "Veľmi malé vozidlo"). Zadanie bolo vytvoriť "dáždnik na štyroch kolesách", malý lacný a robustný automobil pre farmárov a bežných ľudí na cestu na farmu, s možnosťou odviezť náklad do 50 kg a pružením tak mäkkým, aby sa nerozbili vajíčka prepravované z farmy. Popritom všetkom automobil nemal spotrebovať viac ako 3 l paliva na 100 km.
Podvozok.
Bol navrhnutý konštruktérom Marcel Chinon. Vyznačoval sa mäkkosťou. 2CV využíval v základe 4 nezávislé ramená, ktoré boli spojené s horizontálne uloženými piestami po stranách rámu. Piesty mali dve pružiny, jednu pre každé koleso.
4x4.
V rokoch 1958 až 1971 sa vyrábal model Sahara s náhonom 4x4. Sahara mala 2 motory, pre každú nápravu jeden. Konštrukcia bola robustnejšia a v sérií dostala širšie pneumatiky s vyšším dezénom. Dosahovala rýchlosť 100 km/h a spotrebu 9 l na 100 km. Jej odvodeninou a nástupcom bol Citroën Méhari.
Výpravy.
Citroën využíval na propagáciu výpravy, aby dokázal výdrž a kvalitu automobilov. Najslávnejšími boli žltá cesta do Číny a čierna cesta, kedy Citroën ako prvý prešiel automobilom skrz Afriku. Výpravy modelu 2CV:
Citroën Acadiane

Citroën Acadiane je malý úžitkový automobil, ktorý vyrábala francúzska automobilka Citroën v rokoch 1978 až 1987. Automobil vznikol na základe úspechov úžitkového modelu 2CV Fourgonette. Oproti predchodcovi mal vyšší výkon, väčší priestor pre náklad a nižšiu spotrebu. Za 10 rokov produkcie sa vyrobilo 253 393 kusov.
Vznik a zánik.
Úložný priestor modelu 2CV fourgonette sa privaril na kabínu modelu Dyane a zvýšila sa strecha. Zlepšila sa aerodynamika a znížila spotreba oproti 2Cv AK400. Model dostal novú 4 stupňovú prevodovku. Štvrtý stupeň bol určený ako rýchlobežný na diaľnice a dlhé rovné úseky. Výsledkom bola rada čisto užitkového automobilu Acadiane.
Acadiane sa vyrábal od marca 1978 až do júla 1987. Jeho nástupcom bol model Citroën C15, ktorý už ponúkal aj dieselovú motorizáciu. 
Motory.
Zážihový dvojvalec s protibežnými valcami, typu Boxer z modelu 2CV so zvýšeným výkonom.
Althaia

Althaia (, ) je v gréckej mytológii dcéra aitólskeko kráľa Thestia, manželka kalydónskeho kráľa Oinea.
V kráľovstve kalydónskeho kráľa Oinea v jeden rok zožali bohatú úrodu a kráľ z vďaky obetoval všetkým bohom, zabudol len na bohyňu lovu Artemidu. Bohyňa sa preto urazila a za trest poslala na Kalydón strašného diviaka, ktorý narobil v krajine veľké škody. Kráľov syn Meleagros sa preto rozhodol zbaviť kraj strachu a diviaka zabiť. Na lov diviaka zvolal najstatočnejších mužov z celého Grécka.
Spolu potom usporiadali veľký hon. V hlbokom lesnom údolí najprv diviaka vyplašili a zaútočili na neho oštepmi, ale tým ho len rozdráždili. Diviak jednému lovcovi dokaličil nohu a zmizol v kroví, ale tam ho zasiahol šíp Atalanty, ktorý sa mu zabodol za ucho. Muži sa nechceli nechať zahanbiť ženou a prudko na neho útočili. Keď sa Ankaios diviakovi postavil so sekerou zoči voči, diviak na neho zaútočil prvý a vrazil mu do brucha svoje kly a usmrtil ho. Ostatní lovci sa snažili, ale nedarilo sa im, až sa nakoniec Meleagrovi predsa len pošťastilo zviera zabiť. Svoju korisť, kožu zabitého diviaka daroval Atalante, čo sa ostatným lovcom nepáčilo a trofej Atalante vzali, to však Meleagra tak nahnevalo, že v hádke zabil dvoch svojich ujcov.
Althaia si najprv myslela, že sa jej bratia stali obeťou lovu, ale keď sa dozvedela pravdu, na syna sa nahnevala a myslela na pomstu. Spomenula si na starú veštbu pri jeho narodení, ktorú mu vyslovili bohyne osudu Moiry, že bude žiť tak dlho, dokiaľ nedohorí poleno, ktoré hodili do kozuba. Althaia preto poleno z kozuba vytiahla, zahasila ho a schovala. V tej chvíli začal Meleagros slabnúť a o chvíľu zomrel. Celá krajina za ním smútila a matka si až následne uvedomila čo urobila a prebodla sa mečom. Jeho dve sestry sa tiež utápali v žiali. Po toľkých nešťastiach a pohromách sa bohyňa Artemis prestala hnevať a Meleagrove sestry premenila v perličky.
Podľa inej verzie tejto báje, po hádke lovcov o tom, ktorý z nich má najväčšiu zásluhu na ulovení diviaka, prešlo od hádok k urážkam a neskôr až k vojne medzi Kalydónom a vedľajším Pleurónom. Do čela Kalydónčanov sa postavil Meleagros a nepriateľov zahnal na útek. Pri boji však nešťastnou náhodou zabil brata svojej matky. Althaia preto syna prekliala a on v hneve opustil vojsko a uchýlil sa k svojej manželke Kleopatre. V jeho neprítomnosti nepriateľ znova zaútočil a mesto obkľúčil. Keď už bolo mesto takmer dobyté, Meleagros sa po prosbách vrátil a nepriateľov zahnal. Mesto bolo zachránené, nie však Meleagros, bohovia vypočuli kliatbu, ktorú ešte predtým Althaia vyslovila a boh Apolón ho zahubil šípom.
Medzi vedcami sa dlho nenašla odpoveď na otázku, prečo bol v tomto mýte Althaie bližší brat ako vlastný syn. Až podrobné štúdium dejín gréckeho rodového zriadenia z ktorej tento mýtus pochádza potvrdilo, že Althaia konala v súlade s morálkou doby materského práva, keď bol vzťah medzi ujcom a synovcom obzvlášť úzky a posvätný.
Goriuni

Goriuni (, , ) sú málo zdokumentovaná etnická skupina, patriaca pod východných Slovanov. Žijú okolo východoukrajinského mesta Putyvľ, v Sumskej oblasti. Dialekt ruštiny, ktorý používajú Goriuni, má podobné znaky s bieloruštinou a ukrajinčinou.
Goriuni sú niekedy považovaní za zástupcov nepočetnej etnickej podskupiny, patriacej pod Rusov. Sami seba ale považujú za samostatný národ, odlišný od Rusov, ako aj od Ukrajincov.
Goriunské dediny boli prvýkrát spomenuté v kronikách zo šestnásteho storočia, krátko po anexii tohto územia Moskovským veľkokniežatstvom. Na základe týchto informácii bieloruský vedec Fiodar Klimčuk usudzuje, že Goriuni sa v tomto regióne mohli nachádzať už pred rokom 1500.
Existujú rôzne hypotézy ohľadom pôvodu Goriunov. James Stuart Olson ich popisuje ako ukrajinskú podskupinu Polechov. Podľa F. Klimčuka môžu byť Goriuni potomkovia miestnych Severianov, alebo môžu byť mix Severjanov a Radimičov, alebo ich severjanskí prapredkovia sa mohli presunúť na severozápad a odtiaľ sa neskôr vrátiť. Niekt. výskumníci veria, že Gorjani sú autochtónny národ (podľa regiónu) a sú príbuzní s ostatnými Slovanmi, podľa ostatných sú potomkovia migrantov z územia dnešného Bieloruska, ktorí sa zmiešali s domorodcami.
Goriuni sú známi pre ich jedinečný štýl polyfónneho spevu.
Citroën C15

Citroën C15 je malý úžitkový automobil, ktorý vyrábala francúzska automobilka Citroën v rokoch 1984 až 2005. Automobil sa súbežne vyrábal do roku 1987 so svojim predchodcom Citroën Acadiane ako drahšia verzia s väčšou nosnosťou. Užitočné zaťaženie bolo 600 765 alebo 945 kg nákladu. Za 21 rokov produkcie sa vyrobilo 1 181 471 kusov.
Názov C15 je odvodený od celkovej hmotnosti 1,5 t podobne ako pri modeloch C25 (2,5 t) a C35 (3,5 t).
Vznik.
Popri lacnom úžitkovom modeli Acadiane, bol potrebný výkonnejší a modernejší model s väčšou nosnosťou a výkonnejším motorom pre diaľnice. Z modelu Citroën Visa tak bol odvodený model C15. Zadnú vlečnú nápravu prebral z modelu Citroën BX avšak bez hydropneumatického pruženia.
Motorizácie.
Využíval moderné 4-valcové motory série TU a XUD7 z modelu Visa a modelu BX. Neskôr modernejšie motory série DW8 z modelov Berlingo a Peugeot Partner čerpadlami Bosch alebo Lucas/CAV/Roto-diesel.
C15 Electric.
V roku 1987 predstavila automobilka Citroën, prototyp elektromobilu postaveného na modeli C15. Počas roku 1988 sa vyrobilo ďalších 12 prototypov, ktoré sa využívali hlavne na autosalónoch a reklamu. Motor bol jednosmerný elektromotor bez prevodovky o výkone 18kW. Napájanie zabezpečovalo 15 kusov olovených batérií po 6V od firmy Sonnenschein. Sada batérií vážila 504 kg a delila sa na dve časti, vpredu v motorovom priestore bolo umiestnených 9 kusov a vzadu v podlahe 6. Niektoré nápady sa použili neskôr v modele AX Electric.
V roku 1989 sa začala sériová výroba pod názvom C15 Electique, ktorá pokračovala až do roku 1994. Celkovo bolo vyrobených 402 kusov. Sériová výroba sa odlišovala použitím prevodovky a motora o výkone 20kW. O napájanie sa staralo dvanásť 12V článkov (s výsledným napätím 144V), ktoré boli umiestnené iba v zadnej časti v podlahe. Vpredu sa nachádzal konvertor a riadiaca jednotka. Znížilo to hmotnosť batérií na 200 kg. Maximálna rýchlosť bola vďaka prevodovke 110 km/h a automobil dokázal prejsť 100 km na jedno nabitie. Popri modeli C15 vznikol aj väčší model C25.
Koniec výroby.
Lacnejší model Acadiane skončil výrobu v roku 1987, C15 sa tak do roku 1996 stalo jediným malým úžitkovým vozidlom s celkovou hmotnosťou do 1 500 kg. V roku 1996 pribudol do ponuky Citroënu model Berlingo a C15 tak diskvalifikoval na lacnejšiu úžitkovú verziu. Výroba skončila v roku 2005. A model bol nahradený modelom Nemo a Berlingo.
Čelná priehlbina

Čelná priehlbina (iné názvy: predhlbina, (čelná) predhlbeň, čelná hlbina, zriedkavo čelná predhĺbenina, čelná priehlbeň; angl. foredeep, nem. Vortiefe/Randsenke/Saumtiefe) je:
Vznik.
Termín (Vortiefe) pôvodol zaviedol E. Suess v roku 1909 na označenie terciérnych trogov v čele Karpát a Álp; dnes sa používa v širších významoch.
Ukážky definícií.
Ukážky definícií a charakteristík v prvom vyššie uvedenom význame:
Althaea

Althaea môže byť:
Fazuľa

Fazuľa () je rod z čeľade bôbovité, ako aj názov jeho plodov (strukov či semien). 
Pochádza z teplých oblastí Južnej a strednej Ameriky. Ide o byliny, ktoré sú jednoročné alebo viacročné, väčšinou sú popínavé, majú trojpočetné striedavé dlhostopkaté listy a pazušné kvetné strapce. Podlhovasto čiarkovitý plod je 8 –  dlhý a je to struk, ktorý obsahuje 4 – 7 semená. 
Z celkového počtu asi 200 druhov sú 4 kultivované. Známe druhy:
Abd ar-Rahmán

Abd ar-Rahmán (iné prepisy:Abd-ar-Rahmán/Abdar Rahmán/Abdarrahmán, Abdu 'r-Rahmán/Abd-ur-Rahmán/Abdur Rahmán/Abdurrahmán, Abd al-Rahmán, Abdu 'l-Rahmán/Abd-ul-Rahmán/Abdul Rahmán; prepis podľa miestnej výslovnosti aj: Abd-er-Rahmán/Abder Rahmán/Abderrahmán, Abd el-Rahmán a (perzská výslovnosť) Abdo 'r-Rahmán/Abd-or-Rahmán/Abdor Rahmán/Abdorrahmán, Abdo 'l-Rahmán/Abd-ol-Rahmán/Abdol Rahmán/Abdolrahmán) môže byť:
Poľovná zver

Poľovná zver alebo lovná zver alebo zver sú divo žijúce živočíchy, ktoré je možné podľa zákonov o ochrane prírody a poľovníckych zákonov loviť v určitom období. Poľovná zver poskytuje mäso, kožušinu, parohy, perie alebo kly.
Poľovnú zver možno členiť na tieto kategórie:
Smotánka

Smotánka môže byť:
Moderná gymnastika

Moderná gymnastika je šport, ktorý kombinuje prvky baletu, gymnastiky, divadelného tanca a akrobacie a to ako s náčiním, tak bez neho. Náčiním sa rozumie švihadlo, obruč, lopta, kužele a stuha. Zo spoločných skladieb modernej gymnastiky sa vyvinula estetická skupinová gymnastika, ktorú v Japonsku cvičia aj muži. Modernú gymnastiku zastrešuje medzinárodná organizácia Fédération Internationale de Gymnastique.
Na Slovensku to bol Slovenský zväz modernej gymnastiky. Ten sa pričlenil do Slovenskej gymnastickej federácie.
Moderná gymnastika sa stala olympijským športom v roku 1984. Prvý titul olympijskej víťazky z týchto Letných olympijských hier 1984 hier v Los Angeles získala Kanaďanka Lori Fung. Spoločné skupinové skladby sa na olympijských hrách prvýkrát predstavili na Letných olympijských hrách 1996 v Atlante, kde vyhrala skladba Španielska. Gymnastky začínajú trénovať zvyčajne od veľmi mladého veku a svoj vrchol často dosahujú už pred dvadsiatym rokom. Tento spôsob tréningu a súťaží vedie k častej kritike, pretože zlým tréningom môže dôjsť k preťažovaniu kĺbov a bývalým vrcholovým športovcom môže neskôr spôsobiť zdravotné problémy.
Miroslav Nitka

Miroslav Nitka (* 28. marec 1932, Strážske – † 5. február 1982 Poprad) bol slovenský hokejista a tréner. 
Životopis.
Hokej hrával v nižších súťažiach za ČH Bratislava v rokoch 1952 – 1955. Jednu sezónu pôsobil ako hráč ZPA Prešov. Známejším sa stal vďaka pôsobeniu v trénerskej oblasti. S trénovaním začal v doraste HC Slovan Bratislava v sezónach 1956 – 1960. Dva roky pôsobil ako reprezentačný tréner Bulharska v rokoch 1960 – 1962. Po návrate viedol ako hlavný tréner Duklu Košice v rokoch 1962 – 1965, švajčiarsky EHC Visp v rokoch 1965 – 1968, ZVL Žilina (1968 – 1970), ZPA Prešov (1970/71), KLH Medveščak Záhreb (1971/72). Následne opäť pôsobil ako tréner dorastu Slovana v rokoch 1972 – 1978. Tri sezóny ako hlavný tréner VSŽ Košice (1978 – 1981). V kariére pokračoval v sezóne 1981/82 v Poprade, kde v jej priebehu náhle zomrel.
V sezóne 1977/78 bol asistentom reprezentácie do 18 rokov. Bol dlhoročným členom slovenskej a predsedom trénerskej rady Výboru zväzu ľadového hokeja SÚV ČSTV.
Gymnázium Mikuláša Kováča

Gymnázium Mikuláša Kováča je jedna zo stredných škôl v Banskej Bystrici. Sídli na Mládežníckej ulici č. 51 v mestskej časti Fončorda. Je zložené z dvoch častí:
Dejiny školy.
Gymnázium bolo založené 01.09.1993 v budovách niekdajšej základnej školy na Mládežníckej ulici.
Dňa 1.09.2002 bola založená bilingválnej slovensko - španielska sekcia v zmysle Dohody o zriadení a činnosti bilingválnych sekcií na gymnáziách Slovenskej republiky uzatvorenej medzi Ministerstvom školstva SR a Ministerstvom školstva a vedy Španielskeho kráľovstva. 
V januári roku 2005 pričinením učiteľov a riaditeľky škola získala meno "Gymnázium Mikuláša Kováča" podľa Slovenského básnika Mikuláša Kováča, ktorý prežil veľkú časť svojho života v Banskej Bystrici v mestskej časti Fončorda.
Na základe skúseností s bilingválnym typom štúdia, sa škola rozhodla pokračovať v tradícii a od 1. setepmbra 2016 otvorila slovensko-čínsku bilingválnu sekciu. Štúdium bolo založené ako experimentálne overovanie rozhodnutím Ministerstva školstva, vedy, výskumu a športu Slovenskej republiky zo dňa 13. novembra 2015, ktorým Ministerstvo schválilo experimentálne overovanie študijného odboru gymnázia, bilingválne slovensko-čínske štúdium od 1. septembra 2016. Škola spolupracuje s Filozofickou fakultou UMB a vzhľadom na špecifický charakter projektu predovšetkým s Katedrou ázijských štúdií Filozofickej fakulty Univerzity Palackého v Olomouci v Česku, kde sme našli ochotných, ústretových a odborne fundovaných spojencov.
Filozofická fakulta Univerzity Mateja Bela je odborným garantom slovensko-čínskej bilingválnej sekcie.
Štúdium v čínskom jazyku sa ukončí maturitnou skúškou v zmysle školského zákona a vyhlášky MŠ SR č. 318/2008 o ukončovaní štúdia na SŠ a čo je dôležité aj medzinárodne uznávanou certifikovanou skúškou HSK (Hanyu Shuiping Kaoshi) úroveň 5, ktorá zodpovedá Spoločnému európskemu referenčnému rámcu - úrovni C1 určenou pre žiakov čínskeho jazyka. Garantom tejto skúšky je Ministerstvo školstva Čínskej ľudovej republiky prostredníctvom kancelárie Hanban pre výučbu čínštiny ako cudzieho jazyka.
Študenti na označenie školy používajú výraz "GMK" a sami seba ako študentov gymnázia, ale aj ich rovesníkmi sú označovaní ako "Gumkáči".
Budovy školy.
V areáli gymnázia je celkovo 5 budov patriacich škole:
V areáli školy nad telocvičňou sa nachádza aj školské ihrisko.
Azophi

Azophi môže byť:
Norrköping

Norrköping [ˈˈnɔrɕøːpɪŋ] je mesto v Östergötlande na východnom pobreží Švédska. Má 83 561 obyvateľov a je centrom švédskej správnej jednotky Norrköping so 127 000 obyvateľmi. V počte obyvateľov je vo Švédsku na desiatom mieste. 
Leží pri ústí rieky Motala ström do zátoky Baltského mora. Splavnosť rieky Motala ström a dobrý prístav boli faktory, ktoré spôsobili prudký rozvoj tohto priemyselného mesta známeho svojim textilným priemyslom.
Mesto má niekoľko prezývok, napr.: „švédsky Manchester“, „Peking“ a „Surbullestan“ (Surbulle bola miestna prezývka pre textilných robotníkov, a stan je skrátenina slova Staden znamenajúceho vo švédštine mesto.
As-Súfí

As-Súfí (iný prepis: Al-Súfí) môže byť:
Thomas Attwood

 Thomas Attwood môže byť:
Židovskí utečenci

Židovskí utečenci sú Židia, ktorí boli nútení opustiť svoje bydlisko v dôsledku prenasledovania z dôvodu svojej etnickej či náboženskej príslušnosti. K tomu často dochádzalo v dôsledku antisemitizmu – druhu xenofóbie a ideologického nepriateľstva voči Židom, ako etnickej či náboženskej skupine.
Medzi udalosti, pri ktorých došlo k najväčším pohybom židovských utečencov patrí vyhnanie Židov z Palestíny Rimanmi v rokoch 70 a 130, prenasledovanie Židov zo strany katolíckej cirkvi v stredovekej Európe (napríklad vyhnanie Židov zo Španielska v roku 1492), pogromy v pásme osídlenia Ruskej ríše, masové vyháňanie a vraždenie nacistami počas holokaustu (30. a 40. roky 20. storočia) a prenasledovanie Židov v arabských krajinách, vedúce k židovskému exodu z arabských krajín (40. až 70. roky 20. storočia).
Túžba Židov získať útočisko bola jedným z impulzov pre vznik sionistického hnutia a založenia štátu Izrael.
Slovensko-moravské Karpaty

Slovensko-moravské Karpaty (staršie: "Moravsko-slovenské Karpaty") sú krajinná (geomorfologická) oblasť subprovincie Vonkajšie Západné Karpaty. Nachádza sa na Slovensku a na Morave.
Členenie podľa geomorfologického členenia Slovenska a Česka:
Geomorfologické členenie Česka

Toto je článok obsahujúci najvyššie úrovne geomorfologického členenia Česka. 
Členenie.
I. Hercynský systém (systém).
1. HERCYNSKÉ POHORIA (podsystém) – Česká vysočina (provincia) 
2. EPIHERCYNSKÁ NÍŽINA (podsystém) – Středoevropská nížina (provincia) – Středopolské nížiny (subprovincia) – Sliezska nížina (oblasť) – Opavská pahorkatina (celok)
II. Alpsko-himalájsky systém.
1. KARPATY (podsystém) – Západné Karpaty (provincia)
2. PANÓNSKA PANVA (podsystém) – Západopanónska panva (provincia) – Viedenská panva (subprovincia)
Podokrsok

Podokrsok môže byť:
Juhomoravská panva

Juhomoravská panva (po česky "Jihomoravská pánev") je oblasť Viedenskej panvy v Česku a (okrajovo) na Slovensku. Obsahuje jediný geomorfologický celok, a to Dolnomoravský úval.
Najvyššie sú Staré hory (). Dolnomoravský úval je plochá nížinná pahorkatina tvorená neogénnymi sedimentmi a nánosmi riečnych terás a nív. Pri riekach sú lužné lesy so slepými ramenami a ostrovčekmi viatych pieskov. 
Významné podcelky sú: Dyjsko-moravská niva a Valtická pahorkatina.
Dolnomoravský úval

Dolnomoravský úval je riečna nížina (geomorfologický celok), nachádzajúca sa na južnej Morave na juhovýchode Česka a na západnom Slovensku. Ide o veľmi úrodnú oblasť černozemných pôd, ktorá patrí medzi najteplejšie regióny v Česku.
Polohopis.
Kopíruje dolný tok rieky Morava a jeho nadmorská výška sa pohybuje od 150 do 200 metrov. Ide o tektonickú zníženinu, ktorá spadá do Juhomoravskej panvy a ktorá tvorí severný výbežok Viedenskej panvy. Kvartérnymi tektonickými poklesmi je tento úval na severozápade prepojený s Hornomoravským úvalom skrz Napajedelskú bránu a na juhozápade cez Věstonickú bránu s Dyjskosvrateckým úvalom. Hlavnú os úvalu tvorí v severojužnom smere rieka Morava a vedľajšiu os potom jej pravostranný prítok, rieka Dyje. 
Krajina je tu charakteristická, okrem iného, riečnymi meandrami, neogénnymi nánosmi na riečnych terasách s porastmi lužných lesov a nivných lúk. 
Medzi juhomoravským mestami Bzenec a Hodonín sa nachádza oblasť viatych pieskov, ktorá je charakteristická piesočnými presypmi a dunami s porastom borovicových lesov. Na slovenskom území na túto nížinu nadväzuje podobná Borská nížina na Záhorí. 
Delenie.
Dolnomoravský úval sa delí na 3 podcelky:
Vihorlatsko-gutinská oblasť

Vihorlatsko-gutinská oblasť je krajinná (geomorfologická) oblasť suprovincie Vnútorných Východných Karpát na Slovensku, na Ukrajine a v Rumunsku. 
Na Slovensku do nej patria len Vihorlatské vrchy. V Rumunsku napríklad Munții Gutâiului (Gutinské vrchy).
Északi-középhegység

Északi-középhegység (-po maďarsky; doslova "severné stredohorie"; iné názvy: Észak-magyarországi-középhegység - "severomaďarské stredohorie", po slovensky Severné stredohorie, Severomaďarské stredohorie, Severná vysočina) je krajinná jednotka v Maďarsku, ktorá zahŕňa:
Delenie.
Význam a.
A) Delenie podľa V. Krála (autor uvádza predmetné územie len ako integrálnu súčasť Vnútorných Západných Karpát, teda ho špeciálne nevydeľuje; tu sú uvedené položky z jeho zoznamu zodpovedajúce vyššie uvedenému významu "a", vrátane priľahlých zníženín a Gödöllői dombság):
Vnútorné Západné Karpaty:
"Poznámka:(*)Len po maďarsko-slovenské hranice."
B) Delenie podľa Katonu (zahŕňa aj priľahlé zníženiny a Gödöllöi dombság): 
Észak-magyarországi-középhegység:
Význam b.
Delenie podľa Hajdú-Mohárosa a kol.:
Mátraerdő/Északi-középhegység/Matransko-slanská hornatina:
Význam c.
Delenie podľa J. Kondrackého:
Severomaďarské stredohorie:
Atalanté

Atalanté alebo Atalanta alebo Atalante (, ) môže byť v gréckej mytológii:
Atalante môže byť aj: 
Atalanta môže byť aj:
Podcelok

Podcelok môže byť:
Subprovincia

Subprovincia môže byť:
Okrsok

Okrsok môže byť:
Subekvatoriálne pásmo

Subekvatoriálne pásmo alebo pásmo rovníkových monzúnov je fyzickogeografické pásmo (podľa niektorých členení chápané ako podpásmo) na obidvoch pologuliach medzi rovníkom a tropickým pásmom, približne medzi 10° až 30° zemepisnej šírky. Vyznačuje sa typickou tzv. subekvatoriálnou klímou, podľa ktorej má aj názov. Typické je teplou klímou a striedaním období sucha (v zime) a vlhka (v lete). Príčinou je pozícia na rozhraní medzi tropickou (suchý vzduch) a rovníkovou oblasťou (vlhký vzduch). Priemerná mesačná teplota sa pohybuje medzi 15 – 32 °C, úhrn zrážok v priebehu roka sa mení od 250 do . Nachádza sa v pásme saván (ak je úhrn zrážok menší) alebo monzúnových lesov (ak je úhrn zrážok väčší). V tejto oblasti sa často rozvíjajú červené pôdy, na vznik ktorých má vplyv veľký úhrn zrážok (tzv. proces feralitizácie)
Termín zaviedol ruský klimatológ B. P. Alisov.
Karancsság

Karancsság môže byť:
Šimonka (geomorfologický podcelok)

Šimonka alebo zastarano Prešovské vrchy je najsevernejší krajinný podcelok Slanských vrchov. Najvyšší vrch podcelku a zároveň celých Slanských vrchov je Šimonka. 
Polohopis.
Nachádza sa približne medzi Prešovom a Vranovom nad Topľou. Na západe susedí s Toryskou pahorkatinou (podcelok Košickej kotliny) na juhu pokračujú Slanské vrchy podcelkom Makovica, na juhovýchode sa nachádza Podslanská pahorkatina (podcelok Východoslovenskej pahorkatiny) a severovýchodne nadväzuje Beskydské predhorie s podcelkami Hanušovská pahorkatina a Záhradnianska brázda.
Členenie.
Podcelok sa delí na tri časti:
Osídlenie.
Významné sídla tu sú: Zlatá Baňa, Tuhrina a Červenica.
Matransko-slanská oblasť

Matransko-slanská oblasť je krajinná (geomorfologická) oblasť subprovincie Vnútorných Západných Karpát. Nachádza sa na Slovensku, ale de facto pokračuje pohoriami v susednom severnom Maďarsku, ktoré tam patria do krajinnej jednotky označovanej ako Északi-középhegység (podrobnosti pozri v príslušnom článku).
Charakteristická pre túto oblasť je neoidná blokovo-hrasťová štruktúra tvorená blokmi útvarov z paleozoika a mezozoika s vrásovo-zlomovou stavbou, blokmi z rozrušených neoidných stratovulkánov a blokmi slabo spevnených sedimentov z treťohôr so subhorizontálnou zlomovou štruktúrou.
Delenie.
Oblasť sa podľa geomorfologického členenia Slovenska delí na tieto celky:
Lučensko-košická zníženina

Lučensko-košická zníženina alebo Lučenecko-košická zníženina je krajinná (geomorfologická) oblasť subprovincie Vnútorné Západné Karpaty (ale niekedy sa zaraďuje do Panónskej panvy). Nachádza sa na Slovensku (ide o súvislý pás na juhu stredného Slovenska s prerušením v oblasti Slovenského krasu), ale de facto pokračuje v Maďarsku ako časť krajinnej jednotky tam nazývanej Északi-középhegység (podrobnosti pozri v príslušnom článku). 
Charakteristika.
Typická pre túto zníženinu je nepravidelná bloková depresná štruktúra, na ktorej diferenciačné tektonické pohyby a exogénne procesy spôsobili vznik viacerých otvorených kotlín oddelených mierne vyvýšenými prahmi, ktoré majú pahorkatinový až podvrcholový ráz. 
Delenie.
Delenie oblasti na celky podľa geomorfologického členenia Slovenska je nasledovné:
V delení V. Krála tvoria časti tejto zníženiny integrálnu súčasť Vnútorných Západných Karpát (ako samostatná oblasť teda v jeho systéme nie je zníženina uvedená). Územiu Lučensko-košickej zníženiny tak, ako je definované v geomorfologickom členení Slovenska, v jeho systéme zodpovedajú jednotky:
Flatulista

Flatulista je zabávač, ktorého vystúpenie pozostáva výlučne alebo prevažne z vypúšťania vetrov predvádzaného tvorivým, hudobným alebo zábavným spôsobom.
História.
V mytológii kmeňa Innu v Kanade sa najmocnejší duch nazýval Matshishkapeu, v preklade „prdiaci muž“. Ide o legendárneho šamana schopného spôsobiť gastrointestinálnu bolesť alebo úľavu. 
Existuje množstvo roztrúsených zmienok o flatulistoch v časoch antiky a stredoveku. Svätý Augustín v diele "De civitate Dei" (14.24) spomína niektorých účinkujúcich, ktorí mali takú kontrolu nad svojimi útrobami, že dokázali kontinuálne produkovať vetry podľa vlastnej vôle, aby tak vytvorili ilúziu spevu.
Flatulisti v stredovekom Írsku sa nazývali "braigetori". V Tech Midchúarda, diagrame Banqueting Hallu na nálezisku Hill of Tara z 12. storočia sú uvedení spolu s ostatnými umelcami a hudobníkmi. Ako zabávači boli zaradení na koniec stupnice, na ktorej vrchole stáli bardi, fili a harfisti. 
Jeden neskorostredoveký flatulista je uvedený v zázname z 13. storočia v anglickej "Liber feodorum". Kniha uvádza istého "Roland the Farter", ktorý vlastnil v Hemingstone kaštiel, a ktorý bol povinný každé Vianoce vykonávať na dvore kráľa Henricha II. "Unum saltum et siffletum et unum bumbulum" (jeden skok, jedno zapískanie a jeden prd).
V Japonsku, počas obdobia Edo boli flatulisti známi ako „heppiri otoko“ (屁放男), t. j. „prdiaci muži“
Za najvýznamnejšieho flatulistu novodobých dejín je považovaný francúzsky zabávač Joseph Pujol, ktorý mal prezývku Le Pétomane. 
Súčasnosť.
Najvýznamnejším flatulistom súčasnosti je Paul Oldfield známy ako Mr. Methane.
Flatulisti Terrance a Phillip sa vyskytli v animovanom seriáli South Park. Fiktívnu postavu Fartman stvoril známy zabávač Howard Stern.
Atalanté (dcéra Iasióna)

Atalanté alebo Atalanta alebo Atalante (, ) je v gréckej mytológii dcéra arkádskeho kráľa Iasióna.
Kalydónsky kráľ Oineus po bohatej úrode obetoval všetkým bohom, ale zabudol na bohyňu lovu Artemidu. Bohyňa preto za trest poslala na Kalydón strašného diviaka, ktorý narobil v krajine veľké škody. Kráľov syn Meleagros preto na lov diviaka zvolal najstatočnejších mužov z celého Grécka.
Na nebezpečnom love sa zúčastnila ako jediná žena aj Atalanta z Arkádie. Obrovský diviak stačil jednému lovcovi dokaličiť nohu, hrdinu Ankaia, syna arkádskeho kráľa Lykourga zabiť, až kým ho Atalanta zasiahla svojím šípom. Muži sa nechceli nechať ženou zahanbiť, ale dlho sa im nedarilo, až sa Meleagrovi nakoniec predsa len pošťastilo zviera doraziť. Hoci o jeho kožu mali záujem všetci, Meleagros svoju korisť daroval Atalante, čo sa ostatným lovcom nepáčilo a trofej Atalante vzali. Meleagra to však tak nahnevalo, že v hádke zabil dvoch svojich ujcov.
Atalanta sa neskôr vydala za Meilanióna a mala s ním syna Parthenopaia, ktorý zahynul vo vojne Siedmi proti Tébam.
V starších mýtoch o Atalante išlo o dve osoby rovnakého mena, jednej z Arkádie, druhej z Boiótie, ktoré nespájali spoločné príhody. Postupne sa však tieto mýty a postavy začali prekrývať, až splynuli. Ako sa zdá, prvý ich spojil v druhom storočí pred Kr. autor Apollodoros.
Erik Lesser

Erik Lesser (* 17. máj 1988 Stuhl, Nemecko) je nemecký reprezentant v biatlone.
Život.
Narodil sa v meste Suhl vo východonemeckom Durínsku. Profesionálne sa začal venovať biatlonu v roku 2000 a momentálne (apríl 2013) je členom nemeckého reprezentačného družstva a klubu SV Eintracht Frankenhain. Jeho reprezentačným trénerom je bývalý nemecký biatlonista Mark Kirchner.
Lesser je držiteľom 3 zlatých a 2 bronzových medailí. Jedna zlatá pochádza zo seniorských MS v biatlone, jedna zlatá a jedna bronzová sú z JMS v biatlone a 2 zlaté sú z JMS v letnom biatlone. Dosiaľ nebol účastníkom ZOH.
Povolaním je vojak a v súčasnej dobe je slobodný. Medzi jeho záľuby patrí čítanie a futbal.
Svetový pohár.
Najlepšie umiestnenie v rámci celkového hodnotenia svetového pohára dosiahol v sezóne 2012/13, keď sa v konečnom poradí umiestnil na 16. mieste. Vo svojej kariére sa zatiaľ umiestnil dvakrát na treťom mieste.
Umiestnenia na stupni víťazov.
Individuálne umiesntnenia na stupni víťazov v SP: "Aktuálne k dátumu:" 2. apríl 2013
Majstrovstvá sveta.
Zatiaľ sa zúčastnil seniorských MS v biatlone iba raz v kariére a to v roku 2013. Na týchto MS získal svoju prvú medailu z vrcholného seniorského podujatia, keď ako člen štafety vybojoval bronzovú medailu.
Juniorské majstrovstvá sveta.
Z juniorských MS v biatlone má v zbierke 2 medaily, z toho jednu zlatú a jednu bronzovú. Obe vybojoval v roku 2009 v kanadskom stredisku Canmore.
"Legenda"
Citroën C4 Picasso

Citroën C4 Picasso je automobil strednej MPV triedy, ktorý vyrábala francúzska automobilka Citroën v rokoch 2006 až 2013. Od roku 2007 pribudla 7 miestna zväčšená verzia C4 Grand Picasso. Rozmermi a priestorom tak konkurovala automobilom v triede vyššia MPV. Počas produkcie bolo vyrobených približne 1 000 000 kusov. V roku 2013 ho nahradila nová verzia C4 Picasso II..
Inovácie.
C4 bola dedikovaná ako top rodinný model z ponuky Citroën. Model využíval filozofiu Visiospace – priestor a výhľad. Predné stĺpiky boli trojuholníkového typu so sklom pre lepšiu viditeľnosť na križovatkách. Čelné panoramatické sklo bolo pretiahnuté do priestoru strechy. Protislnečné clony boli navrhnuté podľa leteckej techniky a vo vyšších výbavách elektronicky ovládané. O svetelný komfort sa starala séria rozmiestnených ambientných podsvietení a osvetľovacích svetiel so senzormi, pri siahnutí do priehradky sa automaticky rozsvietila, čítacie svetlá pribudli v sedadlách a osvetľovali výklopné mini stolíky. V batožinovom priestore sa nachádzala odnímateľná prenosná lampa. O akustický komfort sa starali trojvrstvé sklá, ktoré mali strednú vrstvu z plastu. Pribudol aj nový typ komfortu: Vzduchový komfort. O kvalitu vzduchu sa starala 4 zónová automatická klimatizácia so senzormi kvality vzduchu a hladiny CO2. Automatické vetranie bolo aktívne aj pri vypnutom motore. Digitálne ovládania klimatizácie s displejom sa nachádzalo po stranách palubnej dosky a pre zadných cestujúcich boli umiestnené panely s displejmi na stĺpikoch dverí. V zimnom období bolo aktívne prídavné kúrenie a v letnom prídavná klimatizácia. K štandardnej výbave patrila automatická elektronická ručná brzda so systémom rozjazdu v kopci.
Podvozok.
Komfortne ladený podvozok mohol byť doplnený o zadnú pneumatickú nápravu kombinovanú s tlmičmi. Pneumatická náprava využívala vzduchové balóny podobne ako na nákladných automobiloch. Vďaka nej automobil udržiaval stabilnú svetlú výšku nezávisle od nákladu a počtu ľudí. O riadenie nápravy sa starala elektronická jednotka so snímačom výšky, podobne ako v systémoch hydractive. Spojenie pneumatických balónov v kombinácií s olejovými tlmičmi tak bolo komfortným, praktickým a jednoduchým riešením. Pre prednú nápravu boli použité klasické pružiny s degresívnym odporom. V batožinovom priestore sa nachádzalo tlačidlo, ktoré umožňovalo znížiť zadnú časť automobilu podľa potreby.
Motorizácie.
Zážihové
Vznetové
Úrovne výbavy.
Príplatková výbava: presklená strecha, el. ovládané sedadlá, DVD prehrávač a 2LCD, navidrive, bi-xenónové natáčacie svetlomety s predným park asistentom a iné.
Bezpečnosť.
Euro NCAP publikácia z roku 2006
Farkaš (priezvisko)

 Farkaš je priezvisko odvodené od maďarského výrazu "farkas" s významom vlk. Na Slovensku je veľmi časté, najviac v Nových Zámkoch, Rimavskej Sobote, Šali a v Bratislave. V Česku je najrozšírenejšie v mestách Praha, Ostrava a Ústí nad Labem.
Známi nositelia.
Pozri v článku Farkaš.
Citroën C4 Picasso II.

Citroën C4 Picasso II. je automobil strednej MPV triedy, ktorý vyrába francúzska automobilka Citroën od roku 2013. Prvýkrát bol predstavený vo februári 2013 na autosalóne v Ženeve ako koncept Tech nospace. O 2 mesiace neskôr už boli vyrobené prvé kusy. Nová taktika marketingu ukáž a vyrob tak nedáva šancu konkurencii na rýchlu odpoveď.
Popis.
Podobne ako jeho predchodca je zameraný na rodinu. Popri modeli C3 Picasso bude jeho väčší a luxusnejší brat. Zaujímavým je rozdelenie svetlometov, LED denné svietenie je umiestnené mimo hlavného svetlometu a doplňuje líniu prednej masky. Hlavný svetlomet je umiestnený nižšie v nárazníku. Hmlové svetlomety sú bežne umiestnené po stranách nárazníku.
Model Automobil je postavený na novej platforme EMP2, ktorú bude PSA využívať pre širokú škálu modelov strednej a nižšej triedy. Pravdepodobne bude aj 7 miestna verzia Grand Picasso. V pláne je tiež diesel-hybridná E-HDi Airdream verzia v troch motorizáciách. Prevodovky budú prevzaté z modelu DS4 a C4 Picasso, robotizovaná bezspojková BMP6 a manuálna BVM6.
Motorizácie.
Zážihové
Vznetové
Zdroj.
Citroen France
Predstavenie modelu Picasso
Tim Burke

Tim Burke (* 3. február 1982, Paul Smiths, New York, USA) je americký biatlonista. Biatlonu sa profesionálne venuje od roku 1997 a členom reprezentačného tímu je od roku 2004. Okrem reprezentácie je tiež členom amerického klubu Lake Placid Biathlon.
Jeho trénermi sú švéd Per Nilsson a talian Armin Auchtentaller.
Z vrcholného podujatia má jednu zlatú medailu z MS v biatlone 2013.
Je slobodný, jeho priateľkou je nemecká biatlonistka Andrea Henkelová.
Medzi jeho záľuby patrí turistika, cyklistika a rybolov.
Svetový pohár.
Najlepšie umiestnenie v rámci celkového hodnotenia svetového pohára dosiahol v sezóne 2012/13 keď sa v konečnom poradí umiestnil na 10. mieste. Na stupeň víťazov sa v rámci SP dostal 4x. 2x skončil na 2. mieste a 2x na 3. mieste.
Umiestnenia na stupni víťazov.
Individuálne umiesntnenia na stupni víťazov v SP: "Aktuálne k dátumu:" 2. apríl 2013
Olympijské hry.
Zúčastnil sa dvoch ZOH, jeho najlepší výsledok bolo umiestnenie sa na 9. priečke v rámci pretekov štafiet mužov. Najlepší individuálny výsledok je 18. miesto z pretekov s hromadným štartom na ZOH 2010.
Majstrovstvá sveta.
Burke je držiteľom jednej striebornej medaily, ktorú získal vo vytrvalostných pretekoch na MS v biatlone 2013. Zároveň je to aj jeden z najlepších výkonov v histórii amerického biatlonu.
Juniorské majstrovstvá sveta.
Na juniorských MS v biatlone dosiahol najväčší úspech umiestnením sa na 6. mieste v pretekoch štafiet na JMS v biatlone 2000.
"Legenda"
Joël Sloof

Joël Sloof (* 15. november 1988, Waddinxveen) je holandský biatlonista. Profesionálne začal s biatlonom v roku 2002 a od roku 2005 je členom reprezentačného tímu. Tiež je členom švédskeho klubu Bore Biathlon.
Osobným trénerom je jeho otec Eddy Sloof a reprezentačným trénerom bývalý holandský biatlonista Erik van Leeuwen.
V súčasnosti pracuje ako IT, projektový manažér a žije vo Švédsku. Je slobodný a medzi jeho záľuby patria počítače, hudba a film. Sestra Chardine a brat Lucien sú tiež členmi holandského biatlonového družstva.
Svetový pohár.
V rámci SP doposiaľ nevybojoval žiadne body. Najlepšie umiestnenie dosiahol v sezóne 2012/13, keď v pretekoch šprintu v rakúskom Hochfilzene skončil na 62. mieste.
IBU Cup (Európsky pohár).
Najlepšie umiestnenie v rámci celkového hodnotenia IBU Cupu dosiahol v sezóne 2012/13 keď sa umiestnil na 72. mieste.
Majstrovstvá sveta.
Najlepší úspech z vrcholného podujatia je z MS v biatlone 2013 keď sa vo vytrvalostných pretekoch na 20 km spomedzi 130 pretekároch umiestnil na 51. mieste.
Majstrovstvá európy.
Jeho maximum je umiestnenie sa na 21. priečke v stíhacích pretekoch na 12,5 km v rámci ME v biatlone 2007.
Juniorské majstrovstvá sveta.
Jeho najlepší individuálny výsledok z JMS v biatlone je 21. miesto z vytrvalostných pretekov juniorov na 15 km v rámci JMS v biatlone 2008.
"Legenda"
Chur

Chur (, , ) je hlavné mesto kantónu Graubünden vo východnom Švajčiarsku. Chur leží na pravom brehu Rýna a je pokladaný za najstaršie mesto vo Švajčiarsku. K 31. decembru 2012 žilo v meste 37 036 obyvateľov.
Dejiny.
V dobe rímskej známy pod menom "Curia Raetorum", bol Chur centrom rímskej provincie Raetia. V roku 452 sa prvý raz spomína ako sídlo biskupstva, v stredoveku biskupi vládli mestu a od roku 1170 boli aj princami Svätej ríše rímskej.
Obyvateľstvo.
K 31. decembru 2012 žilo v meste 37 036 obyvateľov, z tohto čísla bolo 7 282 cudzincov (19,7 %). V tom čase v meste bolo registrovaných 15 184 (41,0 %) rímskokatolíkov, 11 912 (32,2 %) reformovaných a 9 940 (26,8 %) obyvateľov ostatných konfesií, resp. bez vyznania. 
Pri sčítaní v roku 2000 ako hlavný jazyk uviedlo 81,0 % obyvateľov nemčinu, 5,4 % rétorománčinu a 5,1 % taliančinu.
Citroën Xsara Picasso

Citroën Xsara Picasso je automobil triedy MPV, ktorý vyrábala francúzska automobilka Citroën v rokoch 1999 až 2010. Za 10 rokov produkcie bolo vyrobených 1 736 727 kusov. Automobil prešiel faceliftom v roku 2004 a v roku 2011. Výroba bola v Európe ukončená v roku 2010. Po ukončení výroby v Európe, pokračuje ďalej v Egypte, Brazílii a Číne dodnes. Názov Picasso odkazuje na slávneho španielskeho maliara Pabla Picassa.
Vznik.
Xsara Picasso vychádza z konceptu Xanae z roku 1994. Konečná verzia bola predstavená na autosalóne v Paríži v roku 1998. Model prišiel na trh až v decembri 1999 ako odpoveď na konkurenčný model Renaultu Scénic. Kvôli zníženiu nákladov prebrala Xsara Picasso 60% techniky z modelu Xsara. Xsara aj verzia Picasso tak boli postavené na spoločnej platforme.
Citroën sa odlišoval od konkurenta Scénic hlavne dizajnom a priestorom. Prístrojová doska bola netradičného dizajnu, s umiestnením prístrojov a palubného počítača v strede a viditeľného pre celú posádku. Radenie podobne ako pri väčšom a staršom modeli Evasion, vystupovalo z palubnej dosky, v blízkosti volantu.
Podvozok.
Zadnú nápravu a časť platformy zdieľa s modelmi ZX, P306 a Xsara. Zadná náprava využíva 2 skrutné stabilizátory s podporou tlmičov. Náprava v zákrutách natáča kolesá proti vozovke podobne ako modernejšie viacprvkové nápravy. Skrutné stabilizátory pôsobili väčšou silou pri záťaži a nahradzovali tak degresívne pružiny. Nevýhodou technológie je vysoká záťaž na torzné tyče, ktoré časom stratia pružnosť. Technológia sa v ďalších modeloch nevyužívala.
Motorizácie.
Zážihové
Vznetové
Flexifuel
Model jazdil na Etylalkohol, výhradne pre brazílsky trh (Xsara Picasso III.).
Spotreba uvádzaná výrobcom v kombinovanom cykle na .
Bezpečnosť.
Euro NCAP publikácia z roku 2001
Ladislav Farkaš

Ladislav Farkaš (* 11. august 1927, Ratkovské Bystré† 16. jún 2016, Bratislava) bol slovenský herec a režisér, brat dramatika Júliusa Farkaša, otec herca Borisa Farkaša.
Život.
Narodil sa v Ratkovskom Bystrom, vyrastal v susednej obci Ratková. Po ukončení Obchodnej akadémie v Kežmarku (1944) pracoval ako úradník v Muráni a Tornali, svoje herecké nadanie spočiatku uplatňoval v ochotníckych súboroch v týchto dvoch mestách.
V roku 1951 sa stal členom činohry Divadla Jonáša Záborského v Prešove. V prvých rokoch stvárňoval kladné, dramatické postavy, na čo využíval svoj mužný zjav. V polovici 60. rokov začal byť obsadzovaný do menších rolí, postupne sa začína venovať réžii. V rokoch 19741977 pôsobil ako režisér v Divadle pre deti a mládež v Trnave.
Silisili

Silisili je najvyšší štítový vulkán na ostrove Savai’i v štáte Samoa. Svojou nadmorskou výškou (1 ) je najvyšším bodom Polynézie a južného Pacifiku. Nachádza sa približne v strede ostrova Savai’i. Jej posledná známa erupcia sa uskutočnila v roku 1911.
Citroën Evasion

Citroën Evasion je automobil vyššej MPV triedy označovaných ako Eurovany. Automobil vyrábala francúzska automobilka Sevel, divízia automobilky Citroën v rokoch 1994 až 2002. Model prešiel v roku 1998 faceliftom a v roku 2002 bol nahradený nástupcom C8. Pre anglický trh bol model s pravostranným riadením nazvaný Synergie. Názov Evasion nebol pre anglický trh vhodný lebo v angličtine na rozdiel od francúzštiny vyjadruje únik, vyhýbanie sa.
Sevel Eurovany.
Je automobilová divízia značiek Citroën, Peugeot, Fiat a Lancia. Vznikla z dohody o spolupráci z 80. rokov 20 storočia. Jej účelom je vyrábať automobily na spoločnej platforme pre všetky 4 značky. Prvými spoločnými modelmi boli úžitkové vozidlá C25, C35. Od roku 1994 vyrábala spoločný automobil triedy Eurovan, odvodený z amerických rodinných automobilov. Prevodovky boli použité z koncernu PSA, radenie bolo netradične umiestnené pri volante, dnes už zaužívaný koncept pri MPV triede.
Motorizácie boli použité pre všetky automobilky rovnaké, z koncernu PSA. Rada XU pre zážihové a rada XUD pre vznetové motory, neskôr rada DW pre model HDi s vysokotlakým priamym vstrekovaním. Automobily Peugeot 806, Fiat Ulysee, Lancia Zeta a Evasion sa líšili v podstate iba logom značky a maskou. V roku 2002 ich nahradila nová generácia spoločných automobilov Citroën C8, Peugeot 807, Fiat Ulysee II. a Lancia Phedra.
Z platformy Evasion vznikol malý úžitkový Citroën Jumpy/Dispatch, tiež spoločný model pre všetky 4 značky.
Motorizácie.
Zážihové
Vznetové
Úrovne výbavy.
Akciové obmedzené série: Microsoft, Harmonie, Nouvelle Frontiéres, Millesime, Provence
Fytogeografické členenie Slovenska

Fytogeografické členenie Slovenska alebo fytogeografická regionalizácia Slovenska je regionalizácia Slovenska z hľadiska fytogegrafie.
Charakteristika.
Existujú dva hlavné prístupy k fytogeografickému členeniu Slovenska. Veľká väčšina autorov (Pax, Hayek, Domin, Jávorka, Klášterský, Novacký, Novák, Dostál, Futák, Maglocký) používa floristický prístup, kým Plesník používa princíp priestorovej štruktúry vegetácie, opierajúci sa (na vyšších úrovniach členenia) o geomorfologicko-klimatické pomery. 
Príklady členení.
Podľa Futáka (1973, 1984).
Podokresy sa môžu ďalej členiť na úseky (skupiny).
Iné fytogeografické členenie.
holarktis (oblasť)
Podľa Plesníka (2002).
Toto členenie je založené na hrubej priestorovej štruktúre lesnej vegetácie, ovplyvnenej geomorfologicko-klimatickými pomermi územia. Zohľadňuje sa aj potenciálna vegetácia. Vyzerá nasledovne:
Oblasti sa ďalej členia na podoblasti – okresy – podokresy – obvody (pozri napr. túto mapu). Hranice okresov a podokresov zodpovedajú geomorfologickým celkom. Obvod je definovaný ako časť geomorfologických celkov, resp. na základe špecifík lokality.
Stupne výškovej diferenciácie vegetácie.
Z horizontálneho hľadiska as rozlišujú nasledujúce stupne vegetácie (ktoré sa používajú aj všeobecnejšie ako výškové stupne biosféry):
Novšia obmena je takáto:
(Klasicky) geobotanické členenie Slovenska.
Toto členenie Slovenska vychádza z floristického základu a historického vývoja rastlinných spoločenstiev (fytocenóz). Používa nasledujúce jednotky: trieda (formácia; ) – rad () – zväz () – asociácia () – subasociácia () – fácia.
Podľa takéhoto členenia boli na území Slovenska vyčlenené rady, ktoré predstavujú zvyšok pôvodných spoločenstiev (na mnohých územiach pôvodné spoločenstvá už zanikli) a zároveň indikujú podmienky na ktoré sú viazané:
Citroën C8

Citroën C8 je automobil vyššej MPV triedy označovaných ako eurovany. Automobil vyrábala francúzska automobilka Sevel, divízia automobilky Citroën v rokoch 2002 až po súčasnosť. Model prešiel v roku 2008 prvým a v roku 2012 druhým faceliftom. V roku 2006 sa zmenili motorizácie emisnej normy Euro 3 na Euro 5. Pre slovenský trh sa C8 nedodáva od roku 2010 z dôvodu nízkych predajov.
Sevel Eurovany.
Je automobilová divízia značiek Citroën, Peugeot, Fiat a Lancia. Vznikla z dohody o spolupráci z 80. rokov 20 storočia. Jej účelom je vyrábať automobily na spoločnej platforme pre všetky 4 značky. Prvými spoločnými modelmi boli úžitkové vozidlá C25, C35. Od roku 1994 sa vyrábal predchodca, model Citroën Evasion.
Motorizácie boli použité pre všetky automobilky rovnaké, z koncernu PSA. Rada EW a ES pre zážihové a rada DW pre vznetové motory HDi s vysokotlakovým priamym vstrekovaním. Automobily Peugeot 807, Fiat Ulysee II., Lancia Phedra a Evasion sa líšili v podstate iba logom značky a maskou. Motory HDi boli v automobiloch Fiat a Lancia premenované na JTD. Všetky motory boli vybavené technológiou FAP (Filtre Á Particules).
Motorizácie.
Zážihové
Vznetové
Úrovne výbavy.
Príplatková výbava: presklená a elektricky ovládaná trojitá panoramatická strecha, metalíza, trojmiestne sedadlá, zatmavené zadné okná 
Bezpečnosť.
C8, Fiat Ulysse II., Lancia Phedra a Peugeot 807 boli prvé MPV ktoré získali plný počet hviezdičiek v testoch Euro NCAP.
Zoogeografické členenie Slovenska

Zoogeografické členenie Slovenska (alebo pri členení na regióny aj zoogeografická regionalizácia Slovenska) je členenie Slovenska z hľadiska zoogeografie.
Členenie suchozemského biocyklu podľa Jedlička a Kalivodová 2002.
palearktická oblasť
Iné zoogeografické členenie.
holarktis (ríša)
Iné členenia fauny.
Existuje delenie na:
Delenie na "zóny" paleoarktickej oblasti:
Talbot

Talbot bola francúzsko-britská automobilka založená v roku 1903. Samostatnou sa stala až keď francúzsku pobočku Talbot odkúpil Antony Lago.
V roku 1958 bola automobilka predaná spoločnosti Simca. V roku 1958 americká automobilka Chrysler odkúpila 25 % podielu v automobilke Simca. O 12 rokov neskôr bola Simca včlenená do koncernu Chrysler Europe. V auguste 1978 Chrysler odpredal Európske podiely spoločnosti PSA.
V roku 1979 bola značka Talbot znovu oživená. Kvôli prebiehajúcej ropnej kríze a ekonomickej recesii v Európe však predaje nesplnili očakávania. Napriek čiastočnému úspechu modelu Samba v 1981 a úspechoch vo Formule 1 s modelom Ligier nastal dlhý a pomalý úpadok značky a predajov. Po neveľkom úspechu modelu Tagora. Sa vedenie spoločnosti rozhodlo pripravovaný model Solara, Talbot Horizon zrušiť a zmeniť ho na Peugeot 309. Ukončenie výroby a vývozu bolo postupné, najprv vo Francúzsku 1986, v Španielsku v roku 1987 a nakoniec v Británii. Tam sa predaje držali vďaka modelu Talbot Express (spolu s modelmi Citroën C25, Peugeot J5 a Fiat Ducato). Výroba v Británii skončila až v polovici roku 1990.
Fyzickogeografické členenie Slovenska

Fyzickogeografické členenie Slovenska resp. fyzickogeografická regionalizácia Slovenska je fyzickogeografické členenie resp. fyzickogeografická regionalizácia územia Slovenska, teda členenie resp. regionalizácia tohto územia z hľadiska fyzickej geografie.
Existujú čiastkové prístupy k fyzickogeografickému členeniu (založené len na jednej disciplíne fyzickej geografie) a komplexné prístupy (zohľadňujú viacero disciplín fyzickej geografie, ale najmä geomorfológiu). 
Čiastkové členenia.
Pozri:
Komplexné členenie.
Podľa J. Kondrackého.
"Technická poznámka: Položky sú v tomto systéme opatrené aj identifikačnými číslami. Slovenské preklady sú robené primárne podľa aktuálneho geomorfologického členenia a sekundárne podľa starších členení Slovenska; poznámky o územnom rozsahu jednotiek sú urobené vo vzťahu k aktuálnemu geomoforfologickému členeniu Slovenska. Znak X znamená, že na danom mieste nasleduje/-jú ďalšia položka/-ky, ktoré ale ležia mimo územia Slovenska.
5 Karpatský región: 
Upravená verzia Kondrackého členenia.
Nasledujúca mapa obsahuje upravenú verziu Kondrackého členenia (podľa str. IX bola v slovenskej časti čiastočne upravená podľa aktuálneho slovenského geomorfologického členenia Mazúra a Lukniša), ktorá obsahuje niektoré menšie zmeny, napr.:
Podľa V. Krála.
"Uvedené sú len položky na území Slovenska. Položky vyskytujúce sa aj mimo Slovenska aj na Slovensku majú v nasledujúcom zozname uvedené len názov slovenskej časti (pokiaľ ho autor uviedol); názov Biesczady bol preložený podľa zoznamu ÚGKK SR ako Beščady."
Karpaty a okolité panvy: